Elämän tarkoitus
Mikä on sun isänmaasi
 Peltoko ja kanto, paasi,
 Mieltäsi mi’ kiinnittää,
 Sydäntäsi lämmittää?

 Eihän luonto yksin saata
 Palvelemaan isänmaata.
 Suurempaan kuin peltotyö
 Henki pyrkii, sydän lyö.

 Kansa sinut eloon tuotti
 Kansa, kansa syötti juotti
 Kansa yhä elättää.
 Kansalle sun työsi jää!

 Kansa on sun isänmaasi
 Työmies on sen pohjapaasi.
 Köyhää palvella ken voi,
 Sille taivaankellot soi!

Matti K[urikka].

Lähde: Työmies 6.3.1897.

Matti Kurikka
Runot
Työmies
1897